*Projekts*

LATVIJAS REPUBLIKAS MINISTRU KABINETS

2013. gada \_\_\_\_\_\_\_\_ Noteikumi Nr.\_\_\_\_\_

Rīgā (prot. Nr.\_\_\_\_\_\_.§)

**Grozījumi Ministru kabineta 2002.gada 9.decembra noteikumos Nr.534 „Kārtība, kādā saņemams profesionālās kvalifikācijas sertifikāts nekustamā īpašuma novērtēšanai”**

Izdoti saskaņā ar

Hipotekāro ķīlu zīmju likuma

15.pantu

Izdarīt Ministru kabineta 2002.gada 9.decembra noteikumos Nr.534 „Kārtība, kādā saņemams profesionālās kvalifikācijas sertifikāts nekustamā īpašuma novērtēšanai (Latvijas Vēstnesis, 2002, 185.nr., 2003, 103.nr., 2009, 206.nr.) šādus grozījumus:

1. Izteikt 2.punktu šādā redakcijā:

**„Sertifikātu, kas apliecina personas kvalifikāciju profesionāli noteikt nekustamā īpašuma tirgus vērtību, izsniedz sertificēšanas institūcijas, kura ir akreditēta nacionālā akreditācijas institūcijā saskaņā ar normatīvajiem aktiem atbilstības novērtēšanas jomā un atbilstoši standartam LVS EN ISO/IEC 17024:2012 “Atbilstības novērtēšana. Vispārīgās prasības personu sertificēšanas institūcijām”. Ekonomikas ministrija nodrošina tās mājas lapā akreditētu sertificēšanas institūciju kontaktinformācijas publicēšanu.”**

2. Izteikt 3.punkta pirmo teikumu šādā redakcijā:

„Personas, kurām šajos noteikumos noteiktajā kārtībā ir piešķirts sertifikāts (turpmāk — sertificētās personas), sertificēšanas institūcija reģistrē sertificēto personu reģistrācijas žurnālā (turpmāk — žurnāls).”

3. Papildināt noteikumus ar 3.1punktu šādā redakcijā:

„3.1 Sertificēšanas institūcija pēc sertificētās personas rakstveida pieprasījuma saņemšanas izsniedz tai sertifikātu papīra formā.”

**4. Aizstāt 4.2. apakšpunktā vārdu „standartiem” ar vārdu „standartam”.**

5. Izteikt 11.punktu šādā redakcijā:

„11. Persona, kas pretendē uz sertifikāta piešķiršanu (turpmāk — pretendents), uzrādot personu apliecinošu dokumentu, iesniedz sertificēšanas institūcijā šādus dokumentus:”

6. Svītrot 11.2.apakšpunktu.

7. Papildināt noteikumu 11.1punktu ar otru teikumu šādā redakcijā:

„Iesniedzot šo noteikumu 11.punktā noteiktos dokumentus elektroniski, pretendents personu apliecinošu dokumentu uzrāda šo noteikumu 15.1punktā noteiktajos gadījumos.”

8. Papildināt noteikumus ar 11.3 un 11.4punktu šādā redakcijā:

„11.3 Šo noteikumu 11.5. un 11.6. apakšpunktā minētie dokumenti nav jāiesniedz personai, pretendējot uz asistenta statusa iegūšanu.

11.4Sertificēšanas institūcija trīs darba dienu laikā no iesnieguma saņemšanas dienas izvērtē iesniegtos dokumentus un informē pretendentu, ja nav iesniegta visa normatīvajos aktos noteiktā informācija vai iesniegtā informācija ir nepilnīga, nosakot termiņu, kādā pretendentam jānovērš konstatētie trūkumi.”

9. Papildināt noteikumus ar 15.1punktu šādā redakcijā:

„15.1 Pirmsvērtēšanas darba aizstāvēšanas un pirms eksāmena nekustamā īpašuma vērtēšanas teorētisko zināšanu pārbaudes, pretendents uzrāda personu apliecinošu dokumentu.”

10. Izteikt 16.punktu šādā redakcijā:

„16. Pēc vērtēšanas darba sekmīgas aizstāvēšanas, sertificēšanas institūcija nekavējoties paziņo pretendentam laiku, kad tas var kārtot eksāmenu nekustamā īpašuma vērtēšanas teorētisko zināšanu pārbaudei. Vienlaikus sertificēšanas institūcija informē pretendentu, ka lēmums par sertifikāta piešķiršanu vai par atteikumu piešķirt sertifikātu tiks pieņemts un paziņots 15 darba dienu laikā pēc eksāmena nekustamā īpašuma vērtēšanas teorētisko zināšanu pārbaudei. Ja sertificēšanas institūcija minētajā termiņā pretendentam lēmumu nav paziņojusi, uzskatāms, ka sertificēšanas institūcija ir piešķīrusi sertifikātu, piemērojot Brīvas pakalpojumu sniegšanas likumā minēto noklusējumu.”

**11. Papildināt noteikumus ar 16.1 punktu šādāredakcijā:**

 **„Sertificēšanas institūcija personai, kas pretendē uz nekustamā īpašuma vērtētāja asistenta statusu, trīs darba dienu laikā pēc visu nepieciešamo dokumentu iesniegšanas paziņo laiku, kad tā var kārtot eksāmenu nekustamā īpašuma vērtēšanas teorētisko zināšanu pārbaudei, un vienlaikus informē, ka lēmums pa asistenta statusa piešķiršanu vai par atteikumu piešķirt asistenta statusu tiks pieņemts un paziņots 15 darba dienu laikā pēc eksāmena. Ja sertificēšanas institūcija minētajā termiņā pretendentam lēmumu nav paziņojusi, uzskatāms, ka sertificēšanas institūcija ir piešķīrusi asistenta statusu, piemērojot Brīvas pakalpojumu sniegšanas likumā minēto noklusējumu.”.**

 12. Izteikt 17. punktu šādā redakcijā:

„17. Sertificēšanas institūcija 15 darba dienu laikā pēc eksāmena pieņem lēmumu par sertifikāta piešķiršanu vai atteikumu piešķirt sertifikātu.”

13. Aizstāt 20.punktā vārdu „izsniegt” ar vārdu „piešķirt”.

14. Aizstāt 21. punktā teikuma daļā pirms komata vārdu „izsniegt” ar vārdu „piešķirt”.

15. Papildināt noteikumus ar 26.1,  26.2 un 26.3 punktu šādā redakcijā:

„26.1 Sertificētā persona iesniegumu par sertifikāta darbības termiņa pagarināšanu iesniedz sertificēšanas institūcijā ne vēlāk kā vienu mēnesi pirms sertifikāta darbības termiņa beigām.

26.2Sertificēšanas institūcija trīs darba dienu laikā no iesnieguma saņemšanas dienas izvērtē iesniegtos dokumentus un informē sertificēto personu, ja nav iesniegta visa normatīvajos aktos noteiktā informācija vai iesniegtā informācija ir nepilnīga, nosakot termiņu, kādā sertificētai personai jānovērš konstatētie trūkumi. Vienlaikus sertificētā persona tiek informēta, ka lēmums par sertifikāta derīguma termiņa pagarināšanu vai par atteikumu pagarināt sertifikāta derīguma termiņu tiks pieņemts viena mēneša laikā pēc visu nepieciešamo dokumentu iesniegšanas dienas.

 26.3 Sertificēšanas institūcija, izvērtējot iesniegumu par sertifikāta darbības termiņa pagarināšanu, līdz sertifikāta darbības termiņa beigām, bet ne vēlāk kā viena mēneša laikā no visu šo noteikumu 26.punktā noteikto dokumentu iesniegšanas dienas, pieņem un paziņo lēmumu par sertifikāta darbības termiņa pagarināšanu vai par atteikumu to pagarināt. Ja sertificēšanas institūcija minētajā termiņā pretendentam lēmumu nav paziņojusi, uzskatāms, ka sertificēšanas institūcija ir pagarinājusi sertifikāta derīguma termiņu, piemērojot Brīvas pakalpojumu sniegšanas likumā minēto noklusējumu.”

16.  Izteikt 33. punktu šādā redakcijā:

„33. Par sertifikāta anulēšanu vai sertifikāta darbības apturēšanu sertificēšanas institūcija, pamatojot pieņemto lēmumu, rakstiski paziņo sertificētajai personai ne vēlāk kā 10 darba dienas pēc attiecīgā lēmuma pieņemšanas. Pēc paziņojuma saņemšanas par sertifikāta anulēšanu sertifikāts, ja tas ir izsniegts, 15 dienu laikā nododams sertificēšanas institūcijā.”

17. Aizstāt 36. punktā vārdu „laikrakstā” ar vārdiem „oficiālajā izdevumā”.

18.  Papildināt noslēguma jautājumus ar 42.punktu šādā redakcijā:

**„42. Grozījumi noteikumu 2.punktā par sertificēšanas institūcijai nepieciešamo pilnvarojumu un precizēto standartu stājas spēkā 2013.gada 1.septembrī.”.**

19. Papildināt noteikumus ar informatīvo atsauci uz Eiropas Savienības direktīvu šādā redakcijā:

„ Informatīva atsauce uz Eiropas Savienības direktīvu

Noteikumos iekļautas tiesību normas, kas izriet no Eiropas Parlamenta un Padomes 2006.gada 12.decembra direktīvas 2006/123/EK par pakalpojumiem iekšējā tirgū.”

Ministru prezidents V. Dombrovskis

Tieslietu ministrs J. Bordāns

Iesniedzējs:

Tieslietu ministrs J. Bordāns

01.08.2013. 13:03

851

I. Reizina

67046137, Ingrida.Reizina@tm.gov.lv